Vir skooltake: Inheemse en uitheemse bome en plante | Huisgenoot
Waar kom die bome en plante in tuine en parkies en op die skoolterrein vandaan? Is dit daar geplant of het dit vanself daar ­begin groei?
Ons fokus dié week op twee woorde, naamlik inheems en uitheems. Ons leer jou ook meer oor inheemse bome en plante in Suid-Afrika, van die bekende rooibos tot 'n vleisetende plant van die Wes-Kaap, en uitheemse bome soos Pretoria se jakarandaboom.
Wanneer 'n plant of boom binne 'n gebied of ekostelsel deur natuurlike prosesse groei, noem ons dit inheems. Met ander woorde, wanneer 'n plant of boom binne 'n streek voorkom sonder enige hulp van die mens, is dit inheems.